Vilniaus Pilaitės gimnazija

Vilniaus Pilaitės gimnazija – dieninė, savarankiško mokymosi bendrojo lavinimo mokykla Vilniuje, Tolminkiemio g. 2d, vykdanti pradinio, pagrindinio, vidurinio ir papildomo ugdymo programas lietuvių kalba. Įstaigos kodas 190006438. Steigėjas Vilniaus miesto savivaldybės taryba.

Istorija 
1992 m. kovo 9 d. Vilniaus miesto mero potvarkiu Nr. 136 mokyklai suteiktas Vilniaus 66-osios vidurinės mokyklos vardas. Pirmaisiais metais mokykloje mokėsi 400 mokinių, dirbo 41 mokytojas. Sustiprėjo ugdymo bazė: įrengti du informatikos kabinetai, įsigyta audio ir video technikos užsienio kalboms mokyti, kitų mokymo priemonių, įrengtas stomatologijos kabinetas. Pagražėjo mokyklos interjeras, suremontuoti kabinetai, koridoriai, aktų ir sporto salės, valgykla.

1994 m. birželio 21 d. Vilniaus miesto tarybos pirmininko potvarkiu Nr. 62 mokyklai suteiktas Vilniaus Pilaitės vidurinės mokyklos vardas. 2012 m. liepos 18 d. Vilniaus miesto savivaldybės tarybos sprendimu Nr. 1-742 Vilniaus Pilaitės vidurinė mokykla pertvarkyta į Pilaitės gimnaziją.

Direktoriai 
 1992 m. Kęstutis Armonas
 1995 m. Zotikas Popovas
 2021 m. Mindaugas Briedis

Žymūs mokytojai 
 Darius Česnavičius, geografijos mokytojas ekspertas, socialinių mokslų daktaras, VPU (dabar - VDU) docentas.

Žymūs mokiniai 
 Aistė Stonytė – žurnalistė
 Andrius Kandelis – Lotynų Amerikos šokių šokėjas
 Jaunius Čiulada – žurnalistas, reperis, buvęs "Naujųjų lietuvių" (NL) narys, siejamas su underground'ine punk popso grupe „Popso Sindikatas“
 Toma Vaškevičiūtė - aktorė

Nuorodos 
 Mokyklos svetainė

Lietuvos gimnazijos
Pilaitės